رحیم بقال اصغری
رحیم بقال اصغری باغمیشه یا دا رحیم آق بایراق  تبریزده یاشایان کاریکاتوریست، آراشدیرماجی و پداقوژیست‌دیر. رحیم بقال اصغری ۲۴ زومار ۱۳۵۳–جو گونش هیجری ایلینده تبریز شهرینده دونیایا گلیبدیر. تبریز کاریکاتور موزه‌سی‌نین و تبریز کارتونیست‌لر ایتّیفاقی‌نین یارادیجی‌سی‌دیر. ۱۶ یاشیندا «جوالدوز» درگیسی‌ ایله تبریزده ایشه باشلامیش و ۱۳۸۰ ایل‌لرینده تبریز کاریکاتور بیرلیگینی یاراتمیشدیر. همین شخص ۱۸ خاریجی بین‌الخالق موسابقه‌لرینده ژوری عوضوو اولوب و ۴۸ کیتاب نشره بوراخمیشدیر. رحیم بقال اصغری آرسوی رساملیق مکتب‌لری‌نین مودیری و یارادیجی‌سی اولاراق تبریزده چالیشیر و تورک تاریخی حاقّیندا نئچه ایلدیر تحقیقات آپاریر.  رحیم بقال اصغری دوکتوراسینی ایرانین معاریف ناظیرلیگیندن آلمیش و صربیستان، گونئی کوره، آذربایجان جومهوریتی و تورکیه‌ده کئچیریلن کونفرانس‌لاردا چیخیش ائتمیشدیر. دوکتور اصغری تورکیه‌نین تی‌آرتی تلویزیون کانالیندا ۳۸ پروقرام چکمیش و کاریکاتورون نئجه چکیلمه‌سینی ایستانبول تورکجه‌سینده آنلاتمیشدیر. لاتین آمریکا معاریف مرکزی اونو سون ۱۰۰ ایلین ایچینده ان یاخشی یوز کارتونیست‌لردن بیری تانیمیشدیر. اونون بین‌الخالق موسابیقه‌لرده ۷۰ دن آرتیق جایزه‌سی واردیر.

اثرلری
کیتابلاریندان بونلاری آد آپارماق اولار (فارس دیلینده):

 خاطرات رحیم بقال اصغری؛ ناشیر:ریتم، موسسه فرهنگی و هنری نغمه آفرینش،  28 شهریور 1390، ص:  208  
 درس هایی از حیوانات؛ ناشیر:ریتم، موسسه فرهنگی و هنری نغمه آفرینش، نشر تاریخی: 4 مهر 1390، ص:50
 شبان و آفریننده؛ ناشیر: بهاردخت ، نشر تاریخی: 2 آذر 1393 ، ص: 28 
 یک شهروند موفق تبریز ، ناشیر: بهاردخت،  نشر تاریخی: 5 آذر 1393 ، ص: 168 
 کاریکاتوریسم
 برداشتهای شخص ؛ناشیر: منشور ، نشر تاریخی: 1383 ، ص: 96 
 همین چند خط ساده؛ ناشیر: بهاردخت ، نشرتاریخی: بهمن 1394 ،ص: 168 
 آموزش تصویرگری آرسوی:حیوانات؛ ناشیر: بهاردخت، نشر تاریخی: تیر 1395، ص: 80

قایناقلار 

آذربایجانلیلار